**KLAIPĖDOS TAURALAUKIO PROGIMNAZIJOS**

**DIREKTORĖS RIMOS NARKIENĖS**

**2024 METŲ VEIKLOS ATASKAITA**

2025-01-17 Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Klaipėdos Tauralaukio progimnazija (toliau – Progimnazija) įgyvendina ikimokyklinio, priešmokyklinio, pradinio ir pagrindinio ugdymo I dalies bei neformaliojo švietimo programas, taiko ekologijos ir aplinkos technologijų ugdymo sampratos elementus. 2024-09-01 duomenimis Progimnazijoje ugdyti 726 mokiniai (2023-09-01 ̶ 531), iš jų 40 mokinių ikimokyklinio ugdymo grupėse, 20 mokinių priešmokyklinio ugdymo grupėje, 336 mokiniai 1–4 klasėse, 330 mokinių 5–8 klasėse. Progimnazijoje dirbo 48 pedagogai (48,12 etato) ir 32 nepedagoginiai darbuotojai (42,29 etato).Praėjusiais metais Progimnazija veikė vadovaudamasi 2024–2026 m. strateginiu planu (toliau – Strateginis planas) ir 2024 m. veiklos planu (toliau ̶ Veiklos planas). Progimnazijos bendruomenė 2024 m. išsikėlė šias prioritetines veiklos kryptis: 1) mokinių mokymosi pasiekimų gerinimas, savalaikės ir veiksmingos pagalbos įvairių gebėjimų mokiniams teikimas, kiekvieno mokinio asmeninės pažangos (ūgties) užtikrinimas taikant individualią mokinio pažangos matavimo sistemą; 2) profesinio pedagogų tobulėjimo užtikrinimas diegiant atnaujintą ugdymo turinį, mokomųjų dalykų integralumą, ugdant mokinių dalykines ir asmenines kompetencijas; 3) aukštos švietimo paslaugų kokybės ir prieinamumo užtikrinimas, formuojant mokyklos mikroklimatą ir kuriant pozityvią ugdymosi aplinką, didinant kiekvieno bendruomenės nario pasidalintąją lyderystę. Strateginiam tikslui įgyvendinti Strateginiame ir Veiklos planuose buvo iškelti konkretūs veiklos tikslai ir uždaviniai, numatytos pamatuotos priemonės laukiamam rezultatui pasiekti.Siekiant Strateginio plano pirmojo tikslo – mokinių mokymosi pasiekimų gerinimas, savalaikės ir veiksmingos pagalbos įvairių gebėjimų mokiniams teikimas, kiekvieno mokinio asmeninės pažangos (ūgties) užtikrinimas taikant individualią mokinio pažangos matavimo sistemą – Progimnazijos veikla buvo orientuota į kokybiško ugdymo užtikrinimą, kiekvieno mokinio asmeninę pažangą (ūgtį) bei pagalbą mokiniui. Tikslui pasiekti buvo vykdomi keturi Veiklos plano uždaviniai:  - įgyvendinant pirmąjį uždavinį - siekti aukštesnių mokinių mokymosi rezultatų, stiprinant pagalbos teikimą mokymosi sunkumų turintiems bei gabiems mokiniams 2023-2024 m. m. Ugdymo plane mokinių mokymosi poreikiams skirtos valandos: lietuvių kalbos mokymosi sunkumų turintiems mokiniams 9,5 val. (6 val. iš jų – pradinėse klasėse), žinių gilinimui gabiems mokiniams 7 val. (2,5 val. – pradinukams), matematikos mokymosi sunkumų turintiems mokiniams 5 val. (1 val. iš jų – pradinių klasių mokiniams), 6,5 val. gabiems mokiniams matematikos žinių gilinimui (2,5 val. – pradinukams), užsienio kalbų (anglų ir vokiečių) žinių gilinimui 5,5 val., socialinių, gamtamokslinių dalykų žinių gilinimui 2,5 valandos. Tikslingai išnaudotos ugdymo plano mokymosi poreikiams skirtos konsultacinės valandos pasiteisino, nes pasiekti aukšti mokinių mokymosi rezultatai.2023–2024 mokslo metus baigė 471 mokinys (2022-2023 m. m. - 349) mokinių skaičius padidėjo 122 mokiniais. Labai gerai mokėsi 119 (tai sudaro 25,2 % Progimnazijos mokinių), 202 mokėsi gerai (42,8 %). Labai gerai ir gerai besimokančių mokinių skaičius Progimnazijoje išlieka aukštas 321 (68,2 % nuo bendro mokinių skaičiaus). 2023–2024 m. m. mokinių pažangumas siekė 100 %. Bendras 5–8 klasių pažangumo vidurkis – 8,56. Visi 8 klases baigę mokiniai toliau mokėsi miesto gimnazijose ar profesinėse mokyklose.2023–2024 m. m. Progimnazijoje įgyvendinti 39 dalykų moduliai, 31 neformaliojo švietimo programa. 72 mokiniai (15,2%) lankė STEAM ir ekonomikos, 194 mokiniai (41,1%) kalbų ir matematikos, 46 mokiniai (9,7 %) lankė gamtosauginio ugdymo, 69 mokiniai (14,6 %) sporto, 118 mokinių (25 %) lankė meninio ugdymo, 58 mokiniai (12,2 %) etnokultūrinio ugdymo ir techninės kūrybos bei technologijų, 102 mokiniai (21,6 %) lankė programavimo, 44 mokiniai (9,3%) pilietiškumo būrelius. 2024 m. sausio–vasario mėnesiais Progimnazija atliko įsivertinimą pagal Nacionalinio egzaminų centro parengtus NMPP testus 4 ir 8 klasėse. Grįžtamojo ryšio informacija išanalizuota pradinio, kalbų, tiksliųjų mokslų ir dorinio ugdymo metodinėse grupėse, Mokytojų tarybos posėdyje 2024-06-20 (protokolo Nr.V4-25), su rezultatais supažindinti mokiniai ir jų tėvai (globėjai). 4 klasių mokinių NMPP rezultatai: matematika 63,4 %, skaitymas 57,2 %. 8 klasės mokinių NMPP rezultatai: matematika 59,9 %, lietuvių kalba ir literatūra (skaitymas) 77,9 %. 1,1% pagerėjo 8 klasės lietuvių kalbos ir literatūros (skaitymo) rezultatai.Progimnazijoje vykdyta neformaliojo švietimo veikla, buvo skirta meninei, gamtamokslinei, intelektualinei ar kitai veiklai, mokinių asmeninėms, socialinėms, edukacinėms, kompetencijoms ugdyti. 2023–2024 m. m. 1211 Progimnazijos mokinių dalyvavo 577 konkursuose (197 iš jų –tarptautiniai), 66 olimpiadose (30 iš jų – tarptautinės), 12 varžybų, 3 konferencijose, 36 parodose ir 520 projektų (379 iš jų - tarptautiniai). (Informacija pateikta Progimnazijos interneto svetainėje: [www.tauralaukiomokykla.lt](http://www.tauralaukiomokykla.lt)).2023–2024 m. m. Progimnazijoje mokėsi 77 mokiniai, kuriems buvo teikiama pagalbos mokiniui specialistų pagalba: specialiojo, socialinio pedagogų, logopedo, psichologo ir 6 mokytojų padėjėjų. 74 mokiniai turėjo kalbos ir kalbėjimo sutrikimų (15 iš jų ugdėsi ikimokyklinio ir priešmokyklinio ugdymo grupėse), 29 – specialiųjų ugdymosi poreikių. Per 2023–2024 m. m. pagalbos mokiniui specialistai pagal poreikį teikė individualias ir grupines konsultacijas: specialusis pedagogas - 175 individualias, 455 – grupines; psichologas – 997 individualias, 30 – grupinių; logopedas – 900 individualių, 864 – grupines; socialinis pedagogas – 643 individualias, 21 – grupinę. Vaiko gerovės komisija organizavo 13 posėdžių, kuriuose buvo aptariama konkreti pagalba specialiųjų poreikių turintiems mokiniams. Daug dėmesio skyrėme mokinių sąmoningos drausmės formavimui, susitarimų laikymuisi, problemų sprendimui dialogu. 2024 m. gegužės mėnesį atlikta 5 klasių mokinių anketinė apklausa „Dialogu ir susitarimais grįstos kultūros kūrimas“, spalio mėnesį su gautais rezultatais supažindinti 5 klasių vadovai. Progimnazijos psichologė 2024 metų lapkričio mėnesį tyrė 1, 5 ir naujai suformuotų klasių mokinių adaptaciją. Tyrimo rezultatai bei rekomendacijos dėl mokiniams iškylančių iššūkių adaptaciniu periodu aptartos Mokytojų tarybos posėdyje 2024-12-16 (protokolo Nr. V4- 52 ). 2024-06-28 atlikta 5-7 klasių mokinių anketinė apklausa „Mokytojų pagalbos mokiniams veiksmingumas“. Apklausos tikslas buvo išsiaiškinti, ar mokiniams mokytojų teikiama pedagoginė pagalba yra veiksminga ir, atsižvelgus į tyrimo rezultatų analizę, esant poreikiui, tobulinti mokytojų teikiamos pagalbos veiksmingumą. Apklausos rezultatai parodė, kad 50 % 5-7 klasių mokinių mokytojo pagalba, įveikiant mokymosi sunkumus, yra naudinga, 50% mokinių mokytojų pagalba reikalinga suvokus, kad turi mokymosi spragų, kurias būtina įveikti. 28 % mokinių pripažino, kad mokytojo pagalba reikalinga todėl, kad jie nenori atsilikti nuo draugų, 22 % nurodė, kad jiems pagalbos reikia todėl, kad nespėja išmokti per pamokas. Daugiau kaip pusė apklausoje dalyvavusių mokinių nurodė, kad dažniausiai mokytojai pagalbą jiems teikia skirdami papildomas užduotis, 28 % mokinių po pamokų, aiškinasi nesuprastus dalykus, pamokų metu neįsisavintą medžiagą, 22 % mokinių, t. y. ta grupė, kuriai minimaliai reikalinga mokytojo pagalba, teigė, kad mokytojai juos konsultuoja per pertraukas. Kaip parodė tyrimų duomenys, visą pamokos metu pateiktą medžiagą dažniausiai spėja išmokti daugiau kaip puse mokinių 55%, 28% mokinių atsakė, kad kartais spėja išmokti ir 17% mokinių dažniausiai nespėja išmokti. Paprašyti įvardinti, metodus, kuriais dirba pamokoje, 69% mokinių nurodė savarankišką darbą, 12% padeda mokytojas, 19% į pagalbą atliekant užduotis per pamoką pasitelkia draugą. Iš mokinių atsakymų galima spręsti, kad ugdomosios veiklos metu mokytojai naudoja įvairius mokymo būdus, atsižvelgdami į mokinių amžių, pasiruošimą, gebėjimą dirbti, susidomėjimą, mokomąją medžiagą. 70 % mokinių geba pamokų metu patys atlikti mokytojo paskirtą darbą ir galėtų daugiau dirbti per pamokas, tuo tarpu daugiau nei ketvirtadalis mokinių prisipažįsta ne visada gebą atlikti paskirtas užduotis. Anketinės apklausos rezultatai pristatyti 2024-08-30 Mokytojų tarybos posėdyje (protokolo Nr.V4-28).Mokytojai pamokų turinį planavo atsižvelgę į konkrečios klasės mokinių pažangumą, taikydami aktyvias mokymo(si) strategijas orientavosi į aktyvią mokinių veiklą: skatino klausti, tyrinėti, ieškoti, bandyti, pritaikyti, analizuoti, spręsti problemas, kurti, savo darbe taikė projektinę veiklą, organizavo ugdomąsias veiklas netradicinėse erdvėse už Progimnazijos ribų. Vadovaujantis 2023–2024 m. m. ugdymo plano tikslais, siekėme aukštesnės mokymo(si) kokybės, pažangos, todėl 2 kartus per mokslo metus mokytojai Atvirų durų dienų metu su mokiniais ir tėvais (globėjais) individualiai aptarė jų mokymosi pažangą, susidėliojo mokymosi sėkmės algoritmus, teikė pagalbą mokymosi sunkumų patiriantiems mokiniams. Visi mokytojai ugdymo procese taikė IKT, rengė individualios mokinio pažangos ir pasiekimų vertinimo (IMPPVS) stebėsenos 1–4 klasės popierinius aplankus, o 5–8 klasės google diske virtualius aplankus, rašė programas mokiniams, turintiems specialiųjų ugdymo(si) poreikių. * Įgyvendinant antrąjį uždavinį – profesinio pedagogų tobulėjimo užtikrinimas įgyvendinant įtraukųjį, atnaujintą ugdymo turinį, mokomųjų dalykų integralumą, ugdant mokinių kompetencijas, Progimnazijos veikla buvo orientuota į darnų komandos darbą: aukšta dirbančių pedagogų ir pagalbos mokiniui specialistų kvalifikacija: 4 (8,3 %) ekspertai, 18 (37,5 %) metodininkų, 16 (33,3 %) vyresniųjų mokytojų, 10 (20,9 %) mokytojų, sistemingas kvalifikacijos tobulinimas, atsižvelgiant į Progimnazijos prioritetus, tikslus, kvalifikacijos tobulinimo programą, leido pasiekti gerų mokinių mokymosi rezultatų. 2024 metais 90 % mokytojų kvalifikaciją kėlė po 12 dienų. Organizuotas kryptingas mokytojų ir pagalbos mokiniui specialistų kvalifikacijos kėlimas: vertinimo ir atnaujintų bendrųjų programų kontekste „Vertinimo kaitos aktualijos įgyvendinant atnaujintas bendrąsias programas“; (DI) „Dirbtinio intelekto kalbos modeliai: galimybės ir taikymas mokykloje“, įtraukiojo ugdymo, darbo su specialiųjų poreikių mokiniais „Reagavimo į patyčias ir žeminantį elgesį pagrindai“, „Mokytojų santykiai mokykloje, siekiant emocinio saugumo ir produktyvaus mokymo(si)“, „Motyvacija mokytis, augti ir siekti“, pamokos vadybos bei mokytojų dalykinių kompetencijų tobulinimui „Efektyvios šiuolaikinės pamokos didaktiniai aspektai“. Pedagogai mokėsi kurti pozityvius santykius, aplinką, kurioje visa bendruomenė jaustųsi saugi tiek fiziškai, tiek psichologiškai, vyrautų pagarbūs tarpusavio santykiai, kur veikla grindžiama bendravimu ir bendradarbiavimu, abipuse pagarba, pasitikėjimu, tolerancija ir nuoširdumu, dalyvaudami edukacinėje išvykoje į Šilutę Hugo Šojaus muziejų, kur susipažino su Lietuvininkų kulinariniu paveldu, išklausydami seminarą „Smurtas ir priekabiavimas: pavojus, prevencijos priemonės, darbuotojų teisės ir pareigos“. Visi Progimnazijoje dirbantys mokytojai (100 %) nurodo, kad Progimnazijos vadovybė skatina mokytojus kryptingai tobulinti savo profesines kompetencijas. (97,6%) Progimnazijos darbuotojų nuomone jų pasiekimai yra vertinami (duomenys iš 2024 metų veiklos kokybės įsivertinimo).

Kvalifikacijos tobulinimo seminaruose įgytas žinias pedagogai pritaikė praktikoje: perskaitė 18 pranešimų (tai sudaro 37,5% nuo visų mokytojų skaičiaus) lyginant su praėjusiais metais perskaityta 5 pranešimais daugiau Progimnazijos ir miesto metodiniuose būreliuose, tėvų susirinkimuose, vykdė šiuos programos „eTwinning” projektus: „My English discoveries. (Mano anglų kalbos atradimai)” – už kokybišką vykdymą projektas apdovanotas nacionaliniu kokybės ženkleliu, „English 4fun (Anglų kalba linksmai)“ projektas apdovanotas nacionaliniu ir Europos kokybės ženkleliu. 2024-05-21 Tauralaukio progimnazijai antrą kartą suteiktas „eTwinning“ mokyklos vardas, ji apdovanota „eTwinning“ kokybės ženkleliu. Šis apdovanojimas reiškia, kad Tauralaukio progimnazija yra įtrauki, šiuolaikiška ir lyderiaujanti. Ženkleliu „eTwinning“ mokykla „eTwinning“ pagerbia mokyklų, kuriose mokytojų ir mokyklų vadovų komandos kartu dirba vadovaudamosi pagrindinėmis „eTwinning“ mokyklos misijos vertybėmis, įsipareigojimu ir atsidavimu. Plačiau: <https://www.etwinning.lt/sveikiname-etwinning-mokyklos-zenklelio-2024-2025-laimetojas/>.Įgyvendindami „eTwinning“ programą bei ERASMUS projektus, tiek mokiniai, tiek mokytojai patobulino kompiuterinio raštingumo įgūdžius, pažinimo, mokėjimo mokytis, lyderystės kompetencijas, anglų kalbos gebėjimus, įgijo tarptautinio bendravimo ir bendradarbiavimo patirties, susipažino su inovatyviais mokymo(si) metodais, susirado naujų draugų.- Įgyvendindama trečią uždavinį – tobulinti šiuolaikinės pamokos vadybą, plečiant mokytojų dalykines ir tarpdalykines kompetencijas, skatinant kolegialų bendradarbiavimą, Progimnazija organizavo ne tik seminarus mokytojams apie šiuolaikinę pamoką, bet ir tyrė bei analizavo aktyvių mokymo(si) strategijų naudojimą ugdomojoje veikloje: 2024-12-16 dieną Mokytojų tarybos posėdyje (protokolo Nr. V4-52) pristatyti tyrimo rezultatai „Aktyvių mokymosi strategijų taikymas ugdymo procese Tauralaukio progimnazijoje“, prieš tai mokytojai metodiniuose pasitarimuose dalinosi aktyvaus mokymo(si) strategijų taikymu ugdomosiose veiklose patirtimi. Kaip parodė tyrimo rezultatai, sistemiškai aktyvaus mokymo(si) strategijas, apimančias visą pedagoginę veiklą, taiko 16 pedagogų (63,6 %), epizodiškai minėtas strategijas taiko 8 pedagogai (36,4 %). Patys populiariausi metodai - „Grupinis darbas“ ir „Darbas porose“ - juos įvaldę visi 22 pedagogai (100 %) ir jie labiausiai naudojami ugdomojoje veikloje. 22 pedagogai (63,63 %) patvirtina, kad ugdymo(si) procese, taikant aktyvaus mokymo(si) strategiją, sustiprėjo mokinių mokymosi motyvacija, pagerėjo mokomos medžiagos įsisavinimas, suaktyvėjo mokinių darbas pamokose, 9 (40,9 %) pedagogų teigė, kad pagerėjo bendradarbiavimo įgūdžiai, 20 (90,9 %) pedagogų pripažįsta, kad aktyviosios mokymo strategijos, dažnai taikomos ugdymo procese, formuoja vertinimo, įsivertinimo bei refleksijos įgūdžius. Nemažai dėmesio skirta ir mokinių mokymosi motyvacijos skatinimui. Atlikta 5-8 klasių mokinių anketinė apklausa, rezultatai pristatyti 2024-10-29 Mokytojų tarybos posėdyje (protokolo Nr. V4-36) skaitytas pranešimas „Tvirta mokymosi motyvacija- mokymosi visą gyvenimą pagrindas“. Mokytojams priminti mokymosi motyvacijos formavimo būdai, kaip vienas iš kelių, vedančių ne tik į mokymosi sėkmę, bet ir į sėkmingą tolimesnį žmogaus gyvenimą, analizuota motyvacijos samprata, sudominimo vaidmuo motyvacijoje, optimalių mokymo(si) sąlygų sudarymo įtaka, priminta mokytojo pareiga suformuoti mokinio įprotį mokytis, padėti susiformuluoti asmeninius mokymosi tikslus bei algoritmus jiems pasiekti, tyrinėti naujas mokymo strategijas ir taikyti jas mokymosi procese, mokymąsi paversti maloniu ir kūrybišku užsiėmimu, pasitelkus mokymosi motyvacijos skatinimo ir mokymosi barjerų šalinimo žinias.2024-04-30 kartu su socialiniais partneriais Kretingos rajono Aleksandro Stulginskio mokykla-daugiafunkciu centru Progimnazijoje organizuota metodinė diena „Tarpdalykinės integracijos patirtys, iššūkiai, atradimai“. Jos metu mokytojai, skaitydami pranešimus, dalijosi patirtimi apie tarpdalykinių ryšių įvairovę pagrindiniame ugdyme, integracijos galimybes įvairiose veiklose, kūrybines ir integruotas užduotis mokomųjų dalykų pamokose. Perskaityti 8 pranešimai. Metodinėje dienoje dalyvavo 35 Tauralaukio progimnazijos mokytojai (72,9 % nuo bendro mokytojų skaičiaus) ir 23 Kretingos rajono Aleksandro Stulginskio mokyklos-daugiafunkcio centro mokytojai ir vadovai. 2024 metų kovo-balandžio mėnesiais Progimnazijoje organizuotos 35 atviros pamokos/veiklos „Svečiuose pas kolegą“, (16 veiklų daugiau lyginant su praėjusiais metais). Jose dalyvavo 20 mokytojų, tai sudaro 42 % nuo bendro mokytojų skaičiaus, vesta 15 integruotų pamokų/veiklų, kuriose dalyvavo 36 mokytojai, tai sudaro 75 %.2024 m. Progimnazijoje vykdytas veiklos kokybės įsivertinimas „Lyderystė ir vadyba“. Įsivertinime dalyvavo 81 % mokytojų, 50 % mokinių ir 43 % tėvų (globėjų). 85,1 % mokinių, 92,7 % mokytojų ir 89,6 % tėvų (globėjų) Progimnazijos mikroklimatą vertina puikiai arba pakankamai gerai, 90,6 % mokinių, 100 % mokytojų ir 95 % tėvų (globėjų) yra patenkinti, kad mokosi/dirba arba jų vaikas lanko Tauralaukio progimnaziją. 83,9 % mokinių, 87,8 % mokytojų ir 94,2 % tėvų (globėjų) jaučiasi saugiai arba dažniausiai saugiai. Su teiginiu, kad Progimnazija skatina ugdytis lyderystės gebėjimus visiškai arba dažniausiai sutinka 69,6% mokinių, 92,7 % mokytojų ir 73 % tėvų (globėjų). Teiginiui, kad vadovai remia bendruomeniškumą skatinančias veiklas visiškai arba ko gero remia sutiko 77,7 % mokinių, 95,1 % mokytojų,78,9 % tėvų (globėjų). Progimnaziją, kaip kūrybingą ir besimokančią įvardijo 80,1 % mokinių, 92,7 % mokytojų ir 83 % tėvų (globėjų). Progimnazijos personalas laiko save viena komanda, siekiančia bendrų tikslų. Tai bendruomenė, kurios santykiai grindžiami geranoriškumu vienas kitam ir kolegialia pagalba. Bendras darbas skatina asmenybių raišką. Dirbdami kaip viena ambicinga profesionalų komanda, mokytojai pasiekia aukštesnių individualių ir bendrų rezultatų. Tėvai (globėjai) įsitraukia į vaikų ugdymą(si) įvairiomis formomis (plėsdami jų kultūrinį akiratį, skatindami pažintinį aktyvumą, padėdami išsikelti ugdymosi tikslus ir jų siekti, o taip pat dalyvaudami įvairiose Progimnazijos veiklose, individualiuose ir bendruose susitikimuose su mokytojais, inicijuodami prasmingas veiklas, projektus, vesdami pamokas ar kitus užsiėmimus).Įgyvendinant ketvirtą uždavinį – kurti šiuolaikinę, mokymąsi skatinančią aplinką, Tauralaukio progimnazijai sekėsi puikiai: 2024-2025 mokslo metais Progimnazija persikėlė į naujas patalpas Senvagės gatvėje. Naujame pastate moderni biblioteka-informacijos centras, kuriame įrengta 16 kompiuterizuotų darbo vietų, 2 informacinių technologijų kabinetai su 32 kompiuterizuotomis darbo vietomis, 280 vietų aktų salė, kurioje įrengta vaizdo ir garso aparatūra, 250 vietų valgykla, biologijos, fizikos ir chemijos laboratorijos jų aprūpinimui mokymo priemonėmis išleista (30649,00 Eur), robotikos ir sensorinis kabinetai, jų įrengimui išleista 44763,00 Eur, sukurti šiuolaikinius reikalavimus atitinkantys 3 technologijų kabinetai: dirbtuvės, siuvykla ir virtuvė, įrengti 14 pradinio ugdymo kabinetų, jie patogiai atskirais sektoriais išdėstyti pirmame ir dalyje antro aukšto, 19 mokomųjų dalykų kabinetų, skirtų pagrindinio ugdymo 5-8 klasių mokiniams, jie išdėstyti antrame ir trečiame aukštuose. Patogiai įrengti pagalbos mokiniui specialistų kabinetai, administracinės patalpos, mokytojų metodinis kabinetas. Visi mokomieji kabinetai aprūpinti išmaniosiomis lentomis, kompiuteriais, naujais mokykliniais baldais. Progimnazijoje įrengtas žiemos sodas – oranžerija, du amfiteatrai (vidaus ir lauko) leidžia mokytojams kūrybiškai netradicinėse erdvėse organizuoti įvairias ugdomąsias veiklas. Progimnazija turi puikų sporto kompleksą: 2 sporto sales pradinio ir pagrindinio ugdymo mokiniams, šiuolaikiškai įrengtus persirengimo kambarius, antrame aukšte įrengtas treniruoklių ir choreografijos klases. Šalia Progimnazijos įrengtas sporto aikštynas. Mokinių saugumui užtikrinti koridoriuose, rūbinėse ir galerijoje įrengta 50 vaizdo kamerų. Įgyvendinant Klaipėdos miesto savivaldybės Mero 2024-09-17 potvarkį Nr. M-1066 „Dėl 2025 metų veiklos prioritetų švietimo srityje patvirtinimo“ vykdant rūkymo, narkotinių ir psichotropinių medžiagų vartojimo švietimo įstaigose užkardymo, kontrolės stiprinimo prevenciją, Progimnazijos visuose šešiuose 5-8 klasių mokinių WC įrengti dūmų detektoriai už 1820,00 Eur.Progimnazija kūrė ir plėtojo edukacines erdves, turtino mokomųjų priemonių fondą: per 2024 metus Progimnazija įsigijo 3345 egzempliorius vadovėlių (48910,00 Eur), 76 mokymo priemones (1304,00 Eur). Ugdymo aplinkos turtinimo planas įvykdytas, sistemingai kuriama šiuolaikinė, mokymąsi skatinanti aplinka, lėšos panaudotos racionaliai, taupiai, sprendimai dėl jų panaudojimo derinti su savivaldos institucijomis, bendruomene.* 2024 m. Progimnazijos finansinė situacija buvo tokia:

| Finansavimo šaltinis | Lėšos (tūkst. Eur) | Pastabos |
| --- | --- | --- |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 1163,775 | 1155,793 | 99,31 |  |
| Specialioji tikslinė dotacija (VB) | 1517,700 | 1516,767 | 99,94 |  |
| Įstaigos gautos pajamos (surinkta pajamų SP), iš jų: |  |  |  | Taupėme, naudojome tik pagal poreikį. |
| Pajamų išlaidos (SP)Projektų finansavimas (ES; VB; SB) | 229,485 | 203,224 | 88,56 |  |
| Kitos lėšos (parama 1,2 % GM ir kt.) | 19,205 | 11,104 | 57,82 | Taupėme lėšas, įsigijome tik tai, kas būtina. |
| Iš viso |  |  |  | - |
| Kreditinis įsiskolinimas (pagal visus finansavimo šaltinius) 2025 m. sausio 1 d. – Įmokos už pajamas (SP) 3183,57 Eur už mitybą.(L./d. „Obelėlė“ nebuvo išrašiusi sąskaitos už darželio vaikų maitinimą) |  |  |

 Nacionalinė švietimo agentūra (toliau - NŠA) tikrino „Mokytojų darbo apmokėjimo atitiktį teisės aktų nuostatoms“. 2024-03-21 pažyma „Dėl Klaipėdos Tauralaukio progimnazijos bendrojo ugdymo mokytojų darbo apmokėjimo atitikties teisės aktų nuostatoms“ Nr. ŠTP-33. NŠA išvadose buvo pažymėta, kad Mokyklos darbo apmokėjimo sistema pakankamai detalizuota pagal tikrinimo laikotarpiu galiojančias Lietuvos Respublikos teisės aktų nuostatas. Mokytojų darbo krūvio sandara ir darbo apmokėjimas atitinka teisės aktų ir mokyklos darbo apmokėjimo sistemos nuostatas. 2024-2025 mokslo metus Tauralaukio progimnazija pradėjo naujoje mokykloje su ženkliai didesniu mokinių ir darbuotojų skaičiumi. Laukė dideli iššūkiai prisijaukinant naujas mokyklos edukacines erdves, formuojant sąmoningą mokinių drausmę, buriant progimnazijos bendruomenę ir į ją saugiai integruojant naujus narius: tiek mokinius, tiek mokytojus, tiek darbuotojus. Planuodama 2025 m. veiklą, Progimnazijos bendruomenė susitarė dėl šio veiklos prioriteto: mokinių mokymosi pasiekimų gerinimo, taikant mokinio (vaiko) pažangos matavimo sistemą sudarant galimybę kiekvienam mokiniui patirti mokymosi sėkmę, užtikrinant ugdymo nuoseklumą ir tęstinumą, remtis mokinio individualia pažanga, orientuotis į jo gabumus ir stiprybes. |

**II SKYRIUS**

**2024 METŲ VEIKLOS LŪKESČIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti Progimnazijos ugdymo kokybę stiprinant mokinių mokymosi motyvaciją, ugdymo procese taikant aktyviąsias mokymo(si) strategijas | Sistemingas mokinių mokymosi motyvacijos formavimas ir stiprinimas, veiksmingesnis aktyvių mokymo(si) strategijų taikymas ugdymo procese, sudarys galimybę kiekvienam mokiniui siekti aukštesnių mokymosi rezultatų  | 1. Iki 2024-06-07 anketine apklausa išsiaiškinti 5-8 klasėse vyraujančius mokymosi motyvus, rezultatus išanalizuoti, parengti rekomendacijas mokymo motyvacijos skatinimui ir iki 2024-08-30 pristatyti Mokytojų tarybos posėdyje“.1.1. iki 2024-11-27 tyrimu išsiaiškinti „Aktyvių mokymosi strategijų taikymą ugdymo procese Tauralaukio progimnazijoje“. Rezultatus pristatyti iki 2024-12-20 Mokytojų tarybos posėdyje. 1.2. Iki 2024-10-31 Metodinėse grupėse pasidalinti aktyvių mokymo(si) strategijų taikymo ugdymo procese patirtimi. 1.3.Stiprinant mokymosi motyvaciją, taikant aktyvias mokymo(si) strategijas, gerėja mokinių mokymosi rezultatai: labai gerai ir gerai besimokančių mokinių skaičius Progimnazijoje siekia 74 %. Visi I-IV ir V-VIII klasių mokiniai mokslo metus užbaigia 100 % pažangumu. | 1. Rodikliai pasiekti ir viršyti: iki 2024-06-07 anketine apklausa išsiaiškinau penktose - aštuntose klasėse vyraujančius mokinių mokymosi motyvus, parengiau rekomendacijas motyvacijos skatinimui ir 2024-10-29 dieną Mokytojų tarybos posėdyje skaičiau pranešimą „Tvirta mokymosi motyvacija –mokymosi visą gyvenimą pagrindas“ (protokolo Nr. V4-36).1.1. Iki 2024-11-27 tyrimu išsiaiškinau „Aktyvių mokymosi strategijų taikymą ugdymo procese Tauralaukio progimnazijoje“. Rezultatus pristačiau 2024-12-16 Mokytojų tarybos posėdyje. (protokolo Nr. V4- 52 ).1.2. 2024-11/12 mėn. Metodinėse grupėse mokytojai pasidalino aktyvaus mokymo(si) strategijos taikymo ugdymo procese patirtimi:- pradinio ugdymo 2024-12-09 (protokolo Nr. V4- 46);- kalbų 2024-11-26 (protokolo Nr. V4-42);- socialinių mokslų ir dorinio ugdymo 2024-12-09 (protokolo Nr. V4-45);- tiksliųjų ir gamtos mokslų 2024-12-03 (protokolo Nr. V4-43);- menų 2024-12-11 (protokolo Nr. V4- 44).1.3. Stiprinant mokymosi motyvaciją, taikant aktyvias mokymo(si) strategijas, gerėja mokinių mokymosi rezultatai: labai gerai ir gerai besimokančių mokinių skaičius Progimnazijoje siekė 68,2 % (nuo bendro mokinių skaičiaus). Visi I-IV ir V-VIII klasių mokiniai mokslo metus užbaigė 100 % pažangumu. |
| 1.2. Kurti besimokančiosProgimnazijos kultūrą, tobulinti mokytojų ir pagalbos mokiniui specialistų kolegialų mokymąsi ir gerosios patirties sklaidą | Besimokančios Progimnazijos kultūros kūrimas, mokytojų ir pagalbos mokiniui specialistų sistemingas mokymasis drauge ir vieniems iš kitų, profesinės kompetencijos tobulėjimas pagerins ugdomosios veiklos organizavimo kokybę. | 1. Iki 2024 -12-20 85 % mokytojų ir pagalbos mokiniui specialistų kiekvienas po 5 dienas dalyvauja kvalifikacijos tobulinimo renginiuose.2. Iki 2024-12-20 organizuojamas kryptingas mokytojų ir pagalbos mokiniui specialistų kvalifikacijos kėlimas - 3 mokymai temomis:- įtraukusis ugdymas;- darbo su specialiųjų poreikių mokiniais specifika;- pozityvaus mąstymo formavimas.3. Metodinės dienos „Tarpdalykinės integracijos patirtys, iššūkiai, atradimai“ su Kretingos rajono Aleksandro Stulginskio mokykla-daugiafunkciu centru organizavimas 2024-04-30.4. Atvirų pamokų „Svečiuose pas kolegą“ organizavimas 2024-03-04/29.5. Iki 2024- 06-28 anketine apklausa išsiaiškinti 5-7 klasių mokinių „Mokytojų pagalbos mokiniams veiksmingumą“. Rezultatus ir parengtas pagalbos mokiniui veiksmingumo rekomendacijas pristatyti Mokytojų tarybos posėdyje iki 2024-08-30. | 1. Rodiklis įvykdytas ir viršytas, nes iki 2024 -12-20 dienos 90 % mokytojų ir pagalbos mokiniui specialistų kiekvienas po 12 dienų dalyvavo kvalifikacijos tobulinimo renginiuose.2. Iki 2024-12-20 organizuotas kryptingas mokytojų ir pagalbos mokiniui specialistų kvalifikacijos kėlimas: dalyvauta kvalifikacijos tobulinimo programose:- atnaujintos bendrosios ugdymo programos ir vertinimas: „Vertinimo kaitos aktualijos įgyvendinant atnaujintas bendrąsias programas“ 2024-01-25;- dirbtinis intelektas: „Dirbtinio intelekto kalbos modeliai: galimybės ir taikymas mokykloje“ 2024-04-04;- įtraukusis ugdymas: „Mokytojų santykiai mokykloje, siekiant emocinio saugumo ir produktyvaus mokymo(si)“. „Motyvacija mokytis, augti ir siekti“ 2024-04-19;- darbo su specialųjų poreikių mokiniais specifika „Reagavimo į patyčias ir žeminantį elgesį pagrindai“ 2024-04-04; „Efektyvios šiuolaikinės pamokos didaktiniai aspektai“ 2024-12-03;- pozityvaus mąstymo, komandos formavimo Hugo Šojaus muziejuje Šilutėje edukacija „Lietuvininkų kulinarinis paveldas“ 2024-12-06.3. Parengiau keturių akademinių valandų kvalifikacijos tobulinimo programą ir organizavau Metodinę dieną „Tarpdalykinės integracijos patirtys, iššūkiai, atradimai“ kartu su Kretingos rajono Aleksandro Stulginskio mokykla-daugiafunkciu centru 2024-05-23. Pažyma Nr. 1027.4. 2024-03-04/29 organizuotos 35 atviros pamokos „Svečiuose pas kolegą“ dalyvavo 20 mokytojų, tai sudaro (57,1 %); 15 integruotų pamokų/veiklų dalyvavo 6 mokytojai, tai sudaro (40 %). Gerąja patirtimi dalijosi 8 (44,5 %), mokytojai skaitydami pranešimus, pristatydami savo veiklą.5. Iki 2024- 06-28 anketine apklausa išsiaiškinau 5-7 klasių mokinių nuomonę apie „Mokytojų pagalbos mokiniams veiksmingumą“. Atlikau rezultatų analizę ir parengiau pagalbos mokiniui veiksmingumo rekomendacijas, kurias pristačiau Mokytojų tarybos posėdyje 2024-08-30 (protokolo Nr.V4-28) |
| 1.3. Saugios ir kultūringos aplinkos, laiduojančios gerą Tauralaukio progimnazijos bendruomenės savijautą, kūrimas | Dialogu ir susitarimais grįstos kultūros formavimas leis siekti geros mokytojų ir mokinių savijautos, formuotis mokinių sąmoningai drausmei, kultūringam elgesiui | 1. Lavinti Tauralaukio Progimnazijos darbuotojų bendravimo įgūdžius iki 2024-10-31 organizuojant mokymus bendravimo ir konfliktų sprendimo klausimais.1. 2. Iki 2024-05-30 atlikti 5 klasių mokinių anketinę apklausą „Dialogu ir susitarimais grįstos kultūros kūrimas“ . Iki 2024-10-25 rezultatus pristatyti penktų klasių mokiniams, klasių vadovams.

3. Iki 2024-12-13 atlikti adaptacijos tyrimus 1, 5 ir naujai suformuotų klasių. Rezultatus ir parengtas rekomendacijas dėl iškylančių iššūkių adaptaciniu periodu pristatyti Mokytojų tarybos posėdyje iki 2024-12-31.4. Iki 2024-05-17 atlikti 2-8 klasių mokinių mikroklimato tyrimus. Iki 2024-06-20 su rezultatais supažindinti klasių vadovus, mokinių tėvus, klasių tėvų susirinkimuose | 1. Rodiklis įvykdytas: progimnazijos bendruomenės konfliktų sprendimo įgūdžių lavinimui 2024-11-16 organizavau seminarą „Smurtas ir priekabiavimas: pavojus, prevencijos priemonės, darbuotojų teisės ir pareigos“.1. 2. Iki 2024-05-30 atlikau 5 klasių mokinių anketinę apklausą „Dialogu ir susitarimais grįstos kultūros kūrimas“ 2024-10-30 rezultatus pristačiau 5 klasių vadovams.

3. 1,5 ir naujai suformuotų klasių mokinių adaptacijos tyrimai atlikti ir rezultatai bei rekomendacijos dėl iškylančių iššūkių adaptaciniu periodu aptartos Mokytojų tarybos posėdyje 2024-12-16, (protokolo Nr. V4- 52 ).4. Progimnazijoje iki 2024-05-30 atlikti 2-8 klasių mokinių mikroklimato tyrimai. 2024-06-20/23 rezultatai pristatyti klasių vadovams, mokinių tėvams. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |

1. **Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Naujos Tauralaukio mokyklos (Senvagės g. 4, 6) erdvių įrengimas | Naujame Tauralaukio progimnazijos pastate, esančiame Senvagės g.4, 6 Klaipėdoje, suformuotos šiuolaikinės netradicinės ugdymo(si) erdvės su vidaus ir lauko amfiteatrais, biologijos, fizikos – chemijos laboratorijomis, informatikos kabinetais, biblioteka - informacijos centru, aprūpintu naujais kompiuteriais, spausdinimo ir kopijavimo technika, ugdymo procesui reikiamomis mokymo priemonėmis, vadovėliais, dalykine bei grožine literatūra sukūrė puikias mokymosi sąlygas, o sporto, kompleksas, aikštynai sudarė sąlygas sveikos gyvensenos propagavimui, sportavimui ir turiningam laiko leidimui. |
| 3.2. 2024-07-25 Klaipėdos miesto savivaldybės tarybos sprendimu Nr. T2-269 buvau įpareigota naujojoje Tauralaukio progimnazijoje 2024–2025 mokslo metams papildomai suformuoti 3 klasių komplektus: 1 pirmos, 1 penktos, 1 septintos klasės bei papildant 3-8 klases priimti dar 71 mokinį.  | Šiaurinėje Klaipėdos miesto dalyje sumažėjo trūkstamų mokymosi vietų skaičius 1 klasės (24), 5 klasės (30), 7 klasės (30) iš viso 84 mokiniams. Papildomai į 3-8 klases priimtas dar 71 mokinys. Iš viso 2024-2025 mokslo metams į Tauralaukio progimnaziją papildomai priimti 207 mokiniai.  |
| 3.3. 2024-09-02 Tauralaukio progimnazijai iš Klaipėdos g. 31, persikėlus į naujas patalpas Senvagės g. 4, 6 Klaipėda, parengiau dokumentus Valstybinės maisto ir veterinarijos tarnybos paslaugų departamento Klaipėdos apygardos paslaugų skyriui maisto tvarkymo subjekto įregistravimui.  | 2024-09-03 gautas įsakymas Nr. MTSPĮ-570 „Dėl maisto tvarkymo subjekto registracijos“, kuriame nurodoma, kad Klaipėdos Tauralaukio progimnazijos valgykla gali organizuoti ir vykdyti mokinių maitinimą. Pagerėjo mokinių maitinimosi sąlygos, aplinka, įvairesnis tapo meniu, mokiniai gali pasirinkti iš 3 karštų patiekalų. Svarbiausia, gautas leidimas organizuoti mokinių maitinimą. 2024-09-03 įregistruotas maisto tvarkymo subjektas į VMVT tvarkomą Maisto tvarkymo subjektų registrą (FIS). 2024-09-03 Nr. S6-(8.2.E)-13265. |
| 3.4. 2024-09-10/14 Klaipėdos miesto savivaldybės pavedimu atlikau mokinių tėvų (globėjų) anketinę apklausą dėl pamokų pradžios laiko keitimo ir dėl naudojimosi viešuoju transportu atvykstant/grįžtant iš mokyklos. | Siekiant sumažinti eismo srautų intensyvumą prie Tauralaukio progimnazijos atlikau anketinę apklausą. Kaip parodė anketinės apklausos duomenys, 63 % tėvų (globėjų) pageidavo, kad pamokų laikas liktų nepakeistas t. y. pamokų pradžia 8.00 val. 37 % tėvų (globėjų) norėtų, kad pamokos prasidėtų 8.15 val. tikėdamiesi taip spręsti prie mokyklos susidarančias transporto spūstis. 51 % tėvų (globėjų) teigė, jog jų vaikas važiuotų viešuoju transportu, o 49 % pažymėjo, kad į mokyklą vaikus veš nuosavu transportu. |
| 3.5. Atlikdama Klaipėdos miesto savivaldybės Švietimo ir sveikatos departamento pavedimą, pagal Klaipėdos miesto savivaldybės administracijos įgyvendinamą projektą „Švietimo ugdymo paslaugų plėtra Tauralaukyje (Klaipėdos g. 31) pastato rekonstravimas į ikimokyklinio ir priešmokyklinio ugdymo įstaigą“ parengiau 10 darželio grupių (lopšelio, darželio ir priešmokyklinio ugdymo), fizinio, praktinio, meninio ugdymo, aktų salės, administracinių patalpų, virtuvės ir grupių virtuvėlių, sensorinio kambario baldų ir įrangos pirkimo lėšų sąmatą, taip pat parengiau visoms 10 grupių mokymo priemonių ir žaislų pirkimo lėšų sąmatą. | Projektui „Švietimo ugdymo paslaugų plėtra Tauralaukyje“ (Klaipėdos g. 31) pastato rekonstravimui į ikimokyklinio ir priešmokyklinio ugdymo įstaigą“ įgyvendinti suplanuotas lėšų poreikis 2025 metams, užtikrins sklandų projekto įgyvendinimą suplanuojant biudžete reikiamas lėšas, leis laiku vykdyti pirkimus, estetiškai, funkcionaliai, šiuolaikiškai įrengti darželio patalpas, apsirūpinti mokymo priemonėmis. |
| 3.6. Tauralaukio progimnazijai iš Klaipėdos g. 31, persikėlus į naujas patalpas Senvagės g. 4, 6 Klaipėda, parengiau dokumentus Nacionalinės visuomenės sveikatos centrui prie Sveikatos apsaugos ministerijos Klaipėdos departamentui leidimui – higienos pasui gauti. |  2024-11-27 gautas leidimas – higienos pasas vykdyti ugdomąją veiklą: ikimokyklinio ugdymo, bendrojo lavinimo, vaikų neformaliojo švietimo adresu Senvagės g. 4 Klaipėda. Leidimas – higienos pasas vykdyti ugdomąją veiklą: ikimokyklinio ugdymo, bendrojo lavinimo, vaikų neformaliojo švietimo adresu Senvagės g. 6 Klaipėda. Licencijos išdavimo data 2024-11-27, numeris (3-11 14.2.1 Mr) LHP-3809. |
| 3.7. 2024-12-05 padėjau įgyvendinti Klaipėdos miesto bendrojo ugdymo įstaigų direktoriaus pavaduotojų ugdymui respublikinės praktinės konferencijos „Mokyklos kultūra: prasmingas mokymasis, įsitraukimas, augimas, sėkmė“ programą, organizavau minėtą renginį, pristačiau šiuolaikiškos įtraukios mokyklos ugdymui(si) erdves. | Respublikinėje konferencijoje pristatytos Klaipėdos Tauralaukio progimnazijos šiuolaikiškos įtraukios mokyklos ugdymo(si) erdvės, kuriamas teigiamas Progimnazijos įvaizdis. Klaipėdos miesto pedagogų švietimo ir kultūros centro 2024-12-05 pažyma Nr. 2136. |

1. **Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS**

**VERTINIMAS**

1. **Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:1 – silpnai;2 – pakankamai;3 – efektyviai;4 – puikiai |
| 5.1. Informacijos ir situacijos valdymas atliekant funkcijas | 1□      2□       3□       4□ |
| 5.2. Išteklių (žmogiškųjų, laiko ir materialinių) paskirstymas | 1□      2□       3□       4□ |
| 5.3. Lyderystės ir vadovavimo efektyvumas | 1□      2□       3□       4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□      2□       3□       4□ |
| 5.5. Bendras įvertinimas (pažymimas vidurkis) | 1□      2□       3□       4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6.   Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7.  Kompetencijos, kurias norėtų tobulinti**

|  |
| --- |
| 7.1. Pozityvaus mąstymo formavimas |